პიჩეს გელდოფი

პიჩეს ჰანიბლოსომ გელდოფ-კოენი () — ბრიტანელი ჟურნალისტი, ტელეწამყვანი და მოდელი.
 ბიოგრაფია 
პიჩეს გელდოფი დაიბადა 1989 წლის 13 მარტსWhoop its my birthday! Today should be fun  ლონდონში, ბრიტანელი მუსიკოსის ბობ გელდოფის და ტელეწამყვან პაულა იეტსის (1959—2000) ოჯახში (ქორწინებაში იყვნენ 1986—1996 წლებში). 11 წლის ასაკში პიჩესს დედა გარდაეცვალა, ჰეროინის გადაჭარბებული დოზის მიღებით. პიჩეს გელდოფს ჰყავს ორი ღვიძლი და, ფიფი ტრიკსიბელ გელდოფი და პიქსი გელდოფი. მას ასევე ჰყავს და დედის მხრიდან — თაიგერ ლილი ჰატჩინს-გელდოფი (დ. 1996).
პიჩესი იზრდებოდა ჩელსიში, ლონდონსა და კენტში. განათლება მიიღო Queen's College-ში, რომელიც 2007 წელს დაამთავრა.
თვრამეტი წლის ასაკში მან დატოვა მამაისის სახლი და იქირავა ბინა იზლინგტონში, ლონდონის ჩრდილოეთში.
 კარიერა 
პიჩესის კარიერა ჟურნალისტიკაში დაიწყო 2004 წელს, გაზეთში Elle Girl სტატიების გამოქვეყნებით.
14-17 წლამდე წერდა ყოველკვირეულ სოციო-პოლიტიკურ სვეტს გაზეთში The Daily Telegraph, აქვს გამოქვეყნებული არაერთი სტატია გაზეთში The Guardian. მოგვიანებით მუშაობდა ტელეწამყვანადაც.
2007 წლის სექტემბერში ჰქონდა სამოდელო დებიუტი ლონდონის მოდის კვირეულზე.
 პირადი ცხოვრება 
2008—2011 წლებში ქორწინებაში იყო მაქს დრამისთან (დ. 1985)Peaches Geldof's Husband Maxwell Drummey Files for Divorce.
2012 წლის 8 სექტემბრიდან იმყოფებოდა ქორწინებაში ტომას კოენთან. წყვილს ჰყავს ორი ვაჟი — ასტალა დილან უილოუ (დ. 21 აპრილი, 2012)Peaches Geldof unveils a happy and healthy Astala | DailyMail  და ფედრ ბლუმ ფორევერი (დ. 23 აპრილი, 2013).
2013 წელს, ტაბლოიდის მტკიცებით, პიჩეს გელდოფი გადავიდა თავისი მეორე მეუღლის აღმსარებლობაზე — იუდაიზმზე.
 სიკვდილი 
პიჩეს ჰანიბლოსომ გელდოფი 25 წლის ასაკში გარდაიცვალა 7 აპრილს, 2014 წელს, კენტის საგრაფოში მდებარე სახლშიPeaches Geldof found dead at home | Mail Online - Daily Mail. კენტის პოლიციის პირველად განცხადებაში ნათქვამია: „ამ დროისთვის სიკვდილი განიხილიბა როგორც უეცარი და ამოუხსნელი“. ჩატარებულმა გვამის ტოქსიკოლოგიურმა ექსპერტიზამ სიკვდილის მიზეზად ჰეროინის ზედოზირება დაასახელა. ამავე დროს, კენტის პოლიციის ანგარიშში ნათქვამია, რომ ჩხრეკის შედეგად პიჩეს გელდოფის სახლში ნაპოვნი იქნა 6.5 გრამი ჰეროინი.Peaches Geldof died of heroin overdose, inquest rules. bbc.com. 23.07.2014

 სქოლიო 

კატეგორია:ინგლისელი ჟურნალისტები
კატეგორია:დაბადებული 13 მარტი
კატეგორია:დაბადებული 1989
კატეგორია:გარდაცვლილი 7 აპრილი
კატეგორია:გარდაცვლილი 2014